anag007/asmitai_wiki_konkani_dataset huggingface dataset:
Edê Ratichê Pakle Bountai - Dulpod

Edê Ratichê Pakle Bountai.
"The Whites (Portuguese) are roaming about so late at night"
Type: Dulpod
Source: Lourdinho Barreto. Goemchem Git. Pustok 2
Musical form: Binary
Literary form: Political agitation
Translated by: Alfred Noronha, Panaji, Ilhas, Goa, 26.05.2005
Edê ratichê pakle bountai
The whites (Portuguese) are roaming about so late at night
Khaddache,
Bearded ones,
Ani main(u) mhojea filoz kelai
My mother has made fritters
Goddache.
Of molasses (jauggery).
Konn sang(o)lta Bhonsule,
Who will inform the Bhounsules,
Ietai mhunn chorunk(o),
That they are coming to pilfer,
Corneti funkun Bhonsule,
Blowing the trumpet, the Bhounsules,
Ietai mhunn gharanko.
Are coming to their houses. (to guard them)
Edê ratichê pakle bountai
The whites (Portuguese) are roaming about so late at night
Khaddache,
Bearded ones,
Ani main(u) mhojea filoz kelai
And my mother has made fritters
Goddache.
Of molasses (jaggery)
Polleiat.
Dulpod Goenche
टोंगा

, ओशनिया च्या बेट देश आसा। ताची राजधानी नुकू'आलोफ़ा नगर आसा।
कारिणो

कारिणो हे वनस्पतीक गांवगि-या वाठारांत गुंडमां म्हणुनूय वळखतात.बेबकेच्या पांयां सारकीं दिसप ताच्या पानांक लागून हे वनस्पतीक मण्डूकपर्णी अशेंय नांवा आसा .कारीण्यांत ब्राह्मी वनस्पतीचे गूणधर्म आशिल्ल्यान आयुर्वेदांत साबार वखदांनी तिचो उपेग ब्राह्मणी सारकोच करतात.
 मेंदवासंबंदींच्या वेगवेगळ्या दुयेंसांक कारिण्याचो वापर मुखेल वखद म्हूण करतात.कारिणीच्या पानां पसून तयार केल्लो रोस दोन आमचे मदीं-मदीं पोटांत घेतल्यार बुध्द तिक्ष्ण जाता.आकलन आनी स्ममरण श-त्क वाडपाक मजत जाता मल्लब मारून येवप तशेंच तकलेंत दुर्बळटाय आयल्यार हो रोस पोटांत घेतल्यार गूण मेळटा.खोंकली येवप,धांप लागप तशेंच थंडी जावन आवाज बसप अशीं फुफ्फुसां संबंदांनची दुयेंसा आसल्यार कारिणीच्या पानांचो रोस पोटांत घेवचो.हो रोस घेतल्यार काळजाची क्रिया सुदारता आनी काळजाचें पोशण बरें जाता.जोर आयल्यार हो रोस पोटांत घेवचो.जोर देंवपाक मजत जाता.
 एखादे व्यक्तीक भूक कमी लागता आसत जाल्यार हो रोस पोटांत घेवचो.भूक वाडपाक मजत जाता.जंतू संसर्गाक लागून पातळ परसाकडेन जाल्यार हो रोस पोटांत घेतल्यार जंतू मरतात आनी आयलें वापुनर्नवाचो पिठो,गोक्षूर चूर्ण हांचो काढो घेतल्यार बेगीन गूण मेळटा.
 पुनर्नवाचो वेगवेगळ्या दुयेंसां खातीर जवपी उपेग मतींत घेवन जाण एकल्यान ही वनस्पत आपल्या पोरसांत वा कुंडल्यांनी जावची.
यिद्दीश भास आनी साहित्य

यिद्दीश भास आनी साहित्य ज्यू (जूदेव) लोकांची एक भास. सुरवेक हे भाशेक थाईच् ह्या नांवान वळखताले आनी ती आश्केनिझिक ज्यू जमातीची भास आशिल्ली. हिका ज्युडिओ जर्मन अशेंय म्हण्टात. धर्मीक आनी संस्कृतीक खाशेलपणांतल्यान निर्माण जाल्ल्या वेगवेगळ्या ज्यू भाशांमदीं (लादिनो, ज्युदेओ-रोमॅनिक आदी) ही म्हत्वाची भास. १९०० च्या अदमासाक सुमार ७० लाख ज्यू ही भास युरोपांत उलयताले.
सेमिटिक, जर्मानिक आनी स्लाव्हिक ह्या भाशांच्या घटकांतल्यान यिद्दीश भास घडल्या आसली तरी जर्मानिक भाशेचो तिचेर चड प्रभाव पडला. हे भाशेच्यो वेगवेगळ्यो बोली आनी तिच्या मध्युगांतल्या विकासस्तरावयली बोलीभास (मध्य जर्मन आनी बव्हेरियन) हातुंतल्यान यिद्दीश वर्णवेवस्था, पदवेवस्था आनी वाक्यरचना हांचो मुखेल गाभो जाल्लो आसा.
यिद्दीश भास हिब्रू लिपींत उजवेवटेंतल्यान दावेवटेन बरयतात. १९व्या शेंकडयामेरेन यिद्दीश पुस्तकां आश्केनिझीक लिपींत छापताले. फुडें थळकाळाप्रमाण यिद्दीश भाशेचें व्याकरण बदलत गेलें. यिद्दीश भास भुगोलीक नदरेन दोन गटांनी विभागिल्ली आसा- १)अस्तंत यिद्दीश आनी २)उदेंत यिद्दीश. इतिहासीक नदरेन तिचे पुर्विल्ले, अर्वाचीन आनी आर्विल्ले अशे तीन खंड पडटात.
व्हाश्कु द गाम

व्हाश्कू द गाम हो एक तारवटी आशिल्लो.
जल्म.
व्हाश्कू द गाम हाचो जल्म १४६० हद्या वर्सा पूर्तूगालांत जालो. व्हाश्कू म्हळ्यार नामनेचो तारवटीौ आनी भुगोलीक.
व्हाश्कु द गाम हाचो जल्म 1460 या वर्सा पोर्तुगालांत जालो. व्हाश्कु म्हळ्यार नामनेचो तारवटी आनी भुगोलीक. ताच्या बापायचें नांव इश्तेव्हांव द गामा जाल्या आवयचें इझाबेल साद्री अशें आसलें. ताच्या दोन भावांची नांवां पाउलु आनी आयरीश तर भयणीचें तेरेझा अशें आसलें. 1501 वर्सा तो कातारीन द आताईद हिचेंकडेन लग्न जालों. ताका स पूत आनी एक धूव जाली. तांची नावां :फ्रांसिश्कु,इश्तेव्हांव, पेद्रू, पाउलू, क्रिश्तोव्हांव, आल्व्हारू आनी इझाबेल. हातूंतलो फ्रांसिश्कु व्हिदीगैराचो दुसरो कोन्हि, इश्तेव्हांव हो गोंयचो गोवोर्गादोर तर आल्व्हारु मलाकाचो कापितांव जालो. दर्यावेल्या सगळे तरेच्या कामांत व्हाशकु द गाम कुशल आसलो. तेशेंच ह्या मळार देशखातीर ताणें केल्लो वावरुय म्हत्वाचो आसलो. 1492त पोर्तुगेज राजाच्या आदेशावेल्यान सेतूबल आनी आल्गार्व्हि हांगाचीं कांय व्हडीं ताणें धरलीं.1494-95 त एके गुपीत दर्याभोंवडेंत केपवटेन वचून तो सोफालाक पाविल्लो. हेखातीर 1497त पोर्तुगालच्या राजान ताका दर्यामार्ग सोदून काडपाच्या वावराखातीर फुडारी म्हूण वेंचून काडलो. 1497चे भारत भोंवडेंत ताच्या वांगडा 4 व्हडीं आनी 170 मनीस आसले. ऑगस्ट म्हयन्यांत 5 मलबारी मनीस,मसालो आनी हेर म्हाल तो मलबारसावन भायर सरलो. ऑक्टोबराचे सुर्वेक ताणें भारत सोडलो. ऑक्टोबराचे सुर्वेक ताणें भारत सोडलो.9 त सप्टेंबर 1499 दिसा लिश्बोआंत परत पावलो . पोर्तुगाल देशांत तो आपले 55 मनीस आनी दोनच व्हडीं घेवन वचूंक शकलो हे भोंवडेंतल्यान ताका लुकसाणा परस साठ पटीन फायदोच जालो अशें म्हण्टात . ताणें भारताची दुसरी भोंवडी 1502 वर्सा केली. तेन्ना ताका ‘हिंद दर्याचो धनी ’ पदवी मेळिल्ली . 1503 वर्सा तो पर्थून लिश्बोआंत पावलो. भारतांतल्यान पोर्तुगालांत येवपी दरेका राजेशायी व्हडया पोर्तुगालांत येनपी दरेका राजेशायी व्हडया ताफ्याचेर 200 क्रुझादु मोलाचो वेपार करपाची परवानगी ताका मेळ्ळी . हाका लागून तो पोर्तुगालांतलो सगळ्यांत गिरेस्त मनीस जालो . एव्होरा हांगा रावतालो. भारतीय प्रश्रांपविशीं राजाक बुद्द दितालो.
Amritsar

Ponzab rajeantolem namnechem sundor xar ani xikhachem povitr dhormostholl. Bias (veas) nhoinche deger hem xar voslam. Loksonkhea 5,89,229 (1981).Xikham khatir ek devull toyar korchem oxem xikancho choutho guru ramdas haka dislem, dekhun 1577 vorsa tannem okbora koddsun ho zago vikto ghetlo. Sogllea adim tannem tolli khonnli ani taka omritosorour oxem namv dilem. Hea namva velean ek akheayika asa ti oxiH oyodhyecho raza ram' hannem oxvomedh yogone korpachem tharaun zoitacho ghoddo soddlo. Lou ani kux hamnni to addailo. Ghoddea khatir ram', lokxmonn, bhorot, xotrughn ani lou ani kux hanche modim zhuz zalem. Tatunt ram' ani tachea her bhavank lou ani kusan bexudhd kele. Uprant tankam sabud'dir haddpak svorgantlean omrit haddle. Tea omritan tamnni tea chougam-i bhavank sabud'dir haddle. Ani uril'lem omrit thoinch purlem. Heach zagear guru ramdasan tolli khonnli oxem sangtat. Hem tollem 475 futt lamb asa ani tache chomyvxin songmorouri fatrancho ghatt bandla. Hea tolleachea modim xikhanchem povitr tholl asa. Guru ramdas haka mornn yetkoch tacho put ani xikhancho panchvo guru orzunodevo hannem tolleachea modim devull bandle. Fuddem hem tholl xikh lokanchem sot'takendr zalem.
Moglamni hea xaracho nax korpacho khub yotn kelo. 1761 to ohmodoxoha durranin sogllea omritosor xaracho vidhvoms kelo. Punn raza ronnjitosing hache razouttint hea xarachi girestokai khub vaddli. Heach kallant xikhanchea deullacho kollos bhangracho kelo ani taka suvrnnomondir hem namv dilem. Uprant brittixanchea kalkhonddant hem xar vepari samskritik ani brittix virodhi cholloullichem kendr axil'lem. Suvrnnomondirachea lagsaruch itihasik namna mellil'li zaliynovala bag asa. Hem bagent 13 epril 1919 hea disa brittix odhikari zonrol ddair hannem, bhoril'le sobhecher farpett kel'lo. Hatunt sumar dedd hozar lokank moronn ayil'lem. 1947tolea bharot-pakistan fallnne vellar ximevelem xar mhunn omritosorak khub mhotv mellil'lem. 1965 to zal'lea bharot-pakistanachea zhuza vellar hem xar ek mhotvachem kendr axil'lem. Hea vellar hea xarak khub luksann somschem poddlem.
Hea xarant suti, rexmi ani gorom' kopddeacheo girnni asat. Vonspoti tup, vokhdam, pitllechim aidonam, vijechim upkoronnam, rosainam, dudache podarth korpache ani her karkhane hanga asat. Zomkhonam ani ‘poxmina’ xalim khatir hea xarak khub namv mell'llam. Hangachea bazaropettent bhortokamache ani logdakamache zaite nomune pollounk mellttat. 1893 vorsa thapnnuk zal'lem khalsa kolez hanga asa. Hea xarant vimanotolluy asa.
Hea xarant xikhanchi sumar 12 guruvdara asat. Tatuntolem suvrnnomondir hem tanchem mukhel gurudvara. Suvrnnomondirak dorbar mondir va hori mondir oxem-i mhonnttat. Omritosor, sontoxosor,raisor, vivekosor ani komllosor (koulsor) osim panch tirtham hanga asat. He bhair zaliynovala bagentoli svotontr jeot, baba ottrayacho monoro, durgamondir , rambag, koisrobag,govindogoddh adi tholam polloupa sarkim asat. Xikhanchea char tokhtantolo ‘okal tokht sahbi’ ho tokht (motth) omritosoroh xarant asa.
Polleiat.
Amritsar
एकनाथ रामकृष्ण रानडे

एकनाथ रामकृष्ण रानडे एकनाथ रानडे हांचो जल्म महाराष्ट्रांतल्या अमरावतो जिल्ल्यांतल्या टिटिला गांवांत 14 नोव्हेंबर 1914 दिसा जालो
जीवन.
ते जल्मल्ल्या गांवांत शिक्षणाची तितलीशी
सुविधा नाशिल्ली.ते खातीर ते आपल्या व्हडल्या भावागेर नागपुरा आयले.थंय संघाच्यो
शाखा चलताल्यो.थंयसर ते शाखेर वचपाक लागले आनी आजल्म तांणी राष्ट्रिय स्वयंसेवक
संघाचें काम केलें.लंघाचें काम करीत आसतनाच ते स्वांतत्र्य संग्रामांतूय वांटेकार
जाले.
शिक्षण.
क्रांतिकारकांचे कुशळ सघटण तांणी केलें.जायत्या
फावटीं सत्याग्रहांतूय उडी घेतली.एकनाथजी हें नांव दोळ्यां मुखार येता तें स्वामी
विवेकानंद शिळास्मारक.ज्या फातरार स्वामी विवेकानंद तीन दीस ध्यानस्थ बशील्ले आनी
ज्या तोंकां आत्मगिन्यान जालें,त्या फातराचेर तांचें स्मारक जावचें हो विचार गुरुजीन
फुडे धाडलो तो म्हणल्यार एकनाथ रानडे.हें काम इतलें सोंपें नासलें.
तांचे वावर.
क्रिस्तांवांनी ह्या स्मारकाक विरोध केल्लो.सरकारय तयार नाशिल्लें.अशा वेळार फकत एकनाथान हांचें सगल्यांचें मन घुंवडायलें.लोकसभेच्या 386 सदस्यांचें समर्थ मेळयलें.एक एक रुपया करीत करीत व्हड निधी उबो केलो आनी हें स्मारक बांदलें.22 आँगस्ट 1982 हे गणेश चतुर्थी आशिल्ल्या दिसा हो कुशळ संघटक हें जग सोडून गेलो.
चंद्रशेखर आज़ाद

चंद्रशेखर आज़ाद (जल्म - 23 जुलय 1906, भावरा-मध्य प्रदेश; मरण - 27 फेब्रुवारी 1931, अलाहाबाद-उत्तर प्रदेश).
भारतीय स्वातंत्र्य-चळवळींतलो एक क्रांतीवीर आडनांव तिवारी. बापायचें नांव पं. सीताराम आनी आवयचें नांव जगरानी देवी. ताच्या बापायची डाक विभागांतली नोकरी कमी पगाराची आशिल्ल्यान तो शिकपाखातीर बनारसाक गेलो. थंय एक छात्रनिवासांत ताची फुकट वेवस्था जाली.
बनारसाक शिकता आसतना, 1921 वर्सा ड्यूक ऑफ विंडसरचे भेटीचेर बहिश्कार ख्यास्त जाली. तेन्ना मॅजिस्ट्रेटान ताका विचाल्लें, ‘तुजें नांव किदें ?’ ताणें थंडसाणीन जाप दिली- ‘म्हजें नांव आझाद. म्हज्या बापायचें नांव स्वाधीन आनी म्हजें घर आसा बंदखणीत.’ तेन्ना सावन तो ब्रिटीश सरकाराच्या मतान दहशतवादी थारलो.
काशी राश्ट्रीय विद्यापीठांत शिकता आसतना ताचें पुराय लक्ष क्रांतिकारक चळवळींकडे आशिल्लें. 1925 च्या काकोरी (लखनौ) हांगाच्या आगगाडी उडोवपाच्या कटांत ताणें वांटो घेतलो. कटांतल्या मुखेल गुन्यांवकारांक धरले पूण चंद्रशेखर पोलिसांच्या हातांक लागलोना. सशस्त्र क्रांती करपाच्या हेतान ताणें ‘हिंदुस्थान रिपब्लिक असोसिएशन’ हे पोरने संस्थेचें ‘हिंदुस्थान सोशलिस्ट रिपब्लिक असोसिएशन’ हातूंत रुपकार केलो आनी आपणे स्वता हे संघटनेचें सेनापतीपद आपणायलें. हे संस्थेचो लाहोर कट उक्ताडाक आयिल्ल्यान ती संस्था विसर्जित जाली. तरीकूय चंद्रशेखर आझाद आपल्या सशस्त्र क्रांतीच्या ध्येयापसून मात्तूय फाटीं सरलोना.
दिल्लींतल्या पेढीवयले आनी पंजाब बँकेतले दरोडे, सँडर्स ह्या पोलीस अधिकाऱ्यावेलो हल्लो, कानपूराक सुरू केल्लो गुप्त बाँबांचो कारखानो ह्या प्रकरणांत चंद्रशेखरान सक्रीय फुडाकार घेतलो. पोलिसांच्या हाताक तो कसोच लागना म्हूण ब्रिटीश सरकारान ताका धरून हाडपाखातीर 10 हजार रुपयांचें इनाम दवरिल्लें. धश्टपुश्ट कुडीचो आनी निग्रही वृत्तीचो हो क्रांतीवीर अलाहाबाद हांगाच्या आल्फ्रेड पार्कांत पोलिसांकडेन जाल्ले चकमकींत जिविताक अंतरलो.
पळेयात.
Chandra_Shekhar_Azad
Itihasachim Pustokam

Book of Chronicles 1 and 2 
Itihasachim donui pustokam Israelachea itihasavixim choddxeo noveo vostu xikhoinant. Ji khobor Razanchea ani Samuelachea pustokamnim mellta tich khobor matxi veglle nodrentlean boroupean dilea. Mhollear apnnank zai teoch ghoddnio venchun kaddleat ani ekdom bore toren boroileat. Toxench survatecheo von’xavolli, utpoti ani lokgontti hea pustokanchea adaran boroileat.
Devak visvaxi ravun, mhollear Moizesan diloli somurt pallun ani khorea monan Devachi bhokti kelear Judev lokancho fuddar porzollit zatolo mhonn boroupi dakhounk sodta.
Itihasachea pustokacho boroupi zaun asa Jerusaleantlo ek Levit, To Devmondirachi bariksannen khobor dita. Tachea boroupant zaitea Iadnikanchi toxench Gavpi ani Dar rakhnne mukheli zago ghetat. Davidachea fuddaripona khal, Israelachim bara kullam ektthaim ieunk tache otrek. Sogllim mhollear onbhavarthi legun Devachea Mondirant ieun magnnem korunk zai mhonn to boroita. Taka ‘Israel’ mhollear Devachea bhavartheancho somudai. Hea Devan zaitim vorsam poilim he porje lagim korar kelolo ani Davida udexim to povitr korar novsorlolo. Ak’khea desant zor soglleamnim fokt ekuch dis Devachi Somurt asa toxi pall’lli zalear ‘Messias’ ietolo mhonn lok mhonnttalo
Vonxavolli - 1lt. 1- 9
Sauluchem Moronn - 1lt. 10/1-14
Davidachi razvottki - 1lt. 11
सूर्यफूल

सूर्यफूल हें शास्ऱीय नांव Helianthus Annus. हॅलियस म्हणजे सूर्य आनी अॅन्थस म्हणजे फूल असो ग्रीक भाशेंत अर्थ जाता.सूर्यफुलाचो आकार सूर्यासारको वांटकुळो आशिल्ल्यान आनी ताचें तोंड सदाच सूर्यावाटेन राविल्ल्यान ताका सूर्यफूल हें नांव पडप स्वभावीक जातांं.हें सूर्यफूलाचें झाड मुळचें अमेरिकेंत आशिल्लें म्हणपाचो उल्लेख मेळटा. वर्सभर जगपी हें झाड सुमार 1-2 मी. ऊंच वाडटा आनी झाडाचे तेंगशेर फकत एकच हळदुवें फूल फुलता कांय जातीच्या झाडांक मदीं कांडाचेर फुलां फुलता. बदाम आकाराची आनी पांचव्या रंगाचीं 10 ते 30 सेंमी. लांबायेचीं पानां ह्या झाडाक येतात.
पानाचेर बारीक केंस आसतात. पळोवपाक सूर्यफूल एकच दिसलें तरी फालोत्द्यान शास्त्राप्रमाण तें एक फूल नासून खूब ल्हान ल्हान Sunflower फुलांचो तो एक समूह आसता. पानाचेर बारीक केंस आसतात. पळोवपाक सूर्यफूल एकच दिसलें तरी फालोत्द्यान शास्त्राप्रमाण तें एक फूल नासून खूब ल्हान ल्हान Sunflower फुलांचो तो एक समूह आसता.आनी तांतूंत नर आनी मादी फुलांचो आस्पाव जाता. सुमार 0.1 ग्रॅ. वजनाची दाण्यासारकीं काळीं बीयां सूर्यफुलांत तयार जातात.सूर्यफुलाची लागवड वर्साच्या तिनय हंगामानीं करूं येता. बरी निचऱ्याची जमीन उबी तशी आडवी नांगरून घेतात. गुंगुल्ल्यापासून उपद्रव जावपाचो न्ही म्हणून दर हॅक्टराक सुमार 40 किलो अॅनोसल्फन हें वखद मारतात. 60 लेंमी. अंतराचेर दोन चरी मारून 20 सेंमी. अंतराचेर रोपयो लायतात.ह्या पिकाक दर धा दिसांनी उदक दिवप जाता आनी हॅक्टर 60 किलो नत्र, 69 किलो स्फूरद, 40 किलो पलाशा मारतात.
पर- परगीकरणाच्यो दोन तरा आसता.फुलातेर हात भोंवडावपाची कृत्रीम तरा आनी म्होंव मुसांनरवीं जावपी दुसरी तरा.80- 100 दिसांच्या अंतरांत सूर्यफुलाचें पीक जातीनुसार तयार जाता. पानां हळदुवीं जावपाक लागलीं म्हणटकच दाणे टणक जातात. ते तशे जातकच फुलांतल्यान सुटूंक पळयतात. अश्यावेळार दाण्यांसयत फुलाची कापणी करून एक दोन दीस सुकयतात. उपरांत हडोवणेन फुलापासुन दाणे वेगळे करतात. एक हॅक्टरापासून सुमार 8-10 क्विंटल उत्पन्न मेळटा. सूर्यफुलाक उपद्रव करपी मावा आनी तुडतुडे ह्या किडींपासून संरक्षण करपाखातीर मॅलोथीयोन आनी फॉस्फोमियोन ह्या वखदांचो उपेग करतात.
40 ते 45 तेल आशिल्ल्या सूर्यफुलापासून काडपी तेलाचो चडसो उपेग खावपाखातीर जाता. तेभायर रंग, वार्निश, शाबू हे पदार्थ तयार करपांत वापरतात बियो मळून तेल काडल्या उपरांत उरता ते पेंडीचो आल्कहॉल, पॅक्टीन सारकिल्ले जिन्नस तयार करपाक उपेगी पडटा.ते भायर जनावराची खावड सारें आनी जळणाखातीर बियांच्या कल्लांचो वापर जाता. सूर्यफुलांची पानां आनी रोपां हीं जनावरांक आवडीची खावड आसा.रोपांच्या कांडापासून तयार केल्ल्या तंतूवरवीं वस्त्रां निर्माण करपाची पद्दत चिनांत आसा.पानांचो तसोच कांडाचो उपेग कागद निर्मितीकय जाता.
पळेयात.
Helianthus_annuus
अं

'अ' च्या माथ्यार टिंब (.) दितकूच हें अक्षर जाता. पूण ही पद्दत चड पुर्विल्ली न्हय. गिरनाराच्या फातरपट्यांत 'अ'चे तकलेर टिंबा सुवातेर ल्हान आडी काडिल्ली दिसता. 'अ'हें मंत्र शास्त्रांत पयलें बीज मानलां
'अ'च्या माथ्यार जें टिंब दितात. ताचो उच्चार न्, म्, ङ, व्, ण असो जाता. कांय जाण 'अ'च्या माथ्यार टिंब दिनासतना वयर दिल्ल्या अर्द व्यंजनाचो उपेग करतात. देखीक- 'उदेंत'चें सुवातेर'उदेन्त', 'अंत'चे सुवातेर'अन्त'.
Ut'tor Gõy

Ut'tor Gõy zaun asa Goenche don zilleam modlem ek. Hachem area zaun asa 1736 km² ani hache ut'tor ani undent dixeanim Maharashtrache Sindhudurg ani Kolhapur zille asa zalear, dokxinek Dokxin Gõy.
Mandovi Nodi

Mandovi nodik, Goenchea jivitachi jivon rekha oxi pachartat. He nodicho arombh Jamboti zata ani Dudsagorachea toxench Varapoha dhobdhobeantlean pasar zata zoim kaim kodden tika Gomati mhonn vollkhotat jicho arombh ostompt ghanttachea Bhimgad hangasor zata. Mandovi sangata Zuari nodi heo don Goenchea rajeacho mukhel nodi. Goeant, hea nodichi lambai 77 kilometr zavn asa.
Mandovi nodicho proves Goeant Satari talukeant san zata. Hi nodi Kumbharzuvem, Divaddi ani Choddnnem hantuntlean pas zata. Donui Mandovi ani Zuari nodichem udok Orbi doriant lottun ditat ani eka samaneo zagear Cabo Aguada hangasor dhoko rochtat. Ponnji rajdhani ani Pornem Goem-hi adli Goenchi rajdhani donui Mandovichea davea dhodder urtat. Mhapxenchi nodi Mandovichi lhan nhoim zavn asa.
Kumbharzuvem khariz donui nodink zulloita ani hea khatir Mandovi nodintlean Goenchem mukhel khonniz-lokhnnachem min haddunk-vhorunk sompem zata. Tin motthe goddea udkache zunve Divaddi, Choddnnem ani Vashi, hea nodint Pornea Goeant aspavtat. Choddnnechea sunvear Salim Ali suknnea obhoiavoronn asa jika nanvadik suknnea vinean Salim Ali hanchem nanv dilam, ek sodanchi feribott hangsorlea ravtoleank hea zunveavoile mukhel zageancher pavovpak adar korta.
Mandovi nodicho vistar Ponnji, vhoddvikechea Mandovi pula kodden zata. Ho pul 1980 vorsant kosollolo dekhun bodnam zanvk pavla. Novo pul bandun zodd yeradarik hadd- vhor korunk adar korta. Mandovi nodi udexim Ponnji ani Betim ganv zulltat.
Xinvallea disanim, bharadik bhonvddekaranchea mosamant, khas ratcheo Mandovi nodintlean bottincheo bhonvddeo astat zantunt gavpeanche pongodd Mandovi nodik bhul ghaltat.
विद्वा बायल आनी खटो नितिदार वपार

विद्वा बायल आनी खटो नितिदार वपार.
Vidva Bail ani Khotto Nitidar Vopar - The Importunate Widow ( parable )
वपारिंचो हेतू.
तेदनां शिसांनीं लागीं सरुन ताका विचारलें: "वपारींनीं तांचे कडे कित्याक उलयताय?" ताणें परतीपाळ केलो: "कित्याक सर्गींच्या राज्याचे गूट वळखूंचें देणें तुमकां दिल्लें आसा; तांकां हेरांक ना. आसा तांकां देव आनींक-उय दितलो आनी तांचें माप भरन अत्तलें; पूण ना तांकां, आसा तें पोरयान तांचे कडलें देव काडून घेतलो. देखून हांव वपारींनीं तांचे कडे उलयतां, कित्याक पळेवन-उय तांकां दिसना, आनी आयकुन-उय तांकां आयकना आनी समजयी ना."
इजायासान अशें आदींच सांगललें तें तांचे सवें पाळोन येता:
"आयकुन-आयकून तुमकां काय, समजचें ना; पळेवन-पळेवन तुमकां काय दिसचें ना. कित्याक ह्या लकाचें काळीज जोड-निबर जालां, तांचे कान भेरे जाल्यात, तांचे दोळे धांपलले आसात; ना तर दोळयांनीं तांकां दिसूंक लागतलें, कानांनीं तांकां सारकें आयकुंक मेळतलें, मनान तांकां समजतलें, आनी, तीं परतून येवन, हांव तांकां बरीं करीन ."
विद्वा बायल आनी खटो नितिदार वपार.
पवित्र पुसतक ː लुकास ː १८ ː १-८
१ दांच मागणें कर्ची गरज आनी जीव सोडचो न्हय म्हण जेजून शिसांक ही वपार सांगली:
२ "एका नग्रांत कण-êक नितिदार आसलो; ताका देवाची भिरांत, न्हय म्हण मनशाची भिडाय नासली;
३ आनी त्या नग्रांत कण-एकली विद्वाय आसली. ताचê-शीं येवन-येवन ती अशी माग्ताली: नेाय करून म्हज्या दुस्मानाच्या हातांतली म्हाका निवार.
४ पूण जायतो काळ ताणें तिचें आयकलें ना. तरी मागीर ताणें आपणाच भितोर म्हळें: हांव देवाक भियेना आनी मनशाचीय भिडा हांव धरिना खरो;
५ तरिपूण ही विद्वा म्हाका त्रास दिता देखून, हांव तिका नेाय करून दितलं; ना जाल्यार येवन-येवन शेकीं ती म्हजो जीव खातली."
६ समियान फुडें म्हळें: "तो खटो नितिदार कितें सांग्ता ताका चीत दियात.
७ तोर देव आपणाक दीस-रात उलो मार्तल्या आपल्या विंचलल्यांक सन्स्णिकाय्ेन कान दीवंचो ना आनी तांचो नेाय करून तांकां निवार्चो ना?
८ होी, हांव तुंकां सांग्तां, तो तांकां वेगिंच निवार्तलो. तरिपूण मनशाचो पूत येतलो तेदनां, ताका संवसारांत भावार्थ मेळतलो काय?"
“वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं”, हें प्रवादियाचें उतर अशें खरें जालें. (मातेव १३:३५)
पळेइयात न्याळ.
Always Pray and do not lose heart, Commentary &amp; Meditation
युगांडा

युगांडा आफ्रिका खंडांतलो एक आदलो ब्रिटीश रक्षीत देश. लृलृक्षेत्रफळ २४१,१३९ चौ.किमी. लोकसंख्या १,२६,३०,०७६ (१९९१). विस्तार ४ ७’ उत्तर ते १ ३०’ दक्षिण अक्षांश आनी २९ ३३’ उदेंत ते ३५ २०’ उदेंत रेखांश. देशाचे उत्तरेक सुदान, उदेंतेक केनया, दक्षिणेक टांझानिया आनी खांडा, जाल्यार अस्तंतेक झायरे देश आसात. युगांडा हें नांव ‘बुगांडा’ ह्या विक्टोरिया तळ्यावयल्या स्वाहिली राज्याच्या नांवावयल्यान आयलां. कांपाला हें देशाचें राजपाटण.
सामुयेल आचीं पुस्तकां

सामुयेल आचीं पुस्तकां.
Books of Samuel
फुडाऱ्यांचो काळ सोंपून, राजाशायेचो काळ सुरू जालो. ह्या काळांतली खबर सामुयेलाच्या पुस्तकांत बरयलली मेळता. असो हो बदल घडून येवंक तेग मुखेली मनीस आसात. पयलो जावन आसा सामुयेल, जो निमाणो म्हान मनसुबीदार आसलो. दुसरो म्हळ्यार सावल हो इसरायेल देसाचो पयलो राजा आसलो. आनी तिसरो म्हळ्यार दाविद. ह्या पुस्तकांत सामुयेल, सावल आनी दाविद हांच्या जिविताचो इतिहास आनी तांचे राजवटकेची खबर बरयलली आसा.
ह्या पुस्तकाचे पांच विभाग केल्यात. ते अशे :
१. सामुयेल, १ सां. १ - ७
२. सामुयेल आनी सावलू, १ सां. ८-१५
३. सावलू आनी दाविद, १ सां. १६-२सां.१
४. दाविद, २ सां. २ - २०
५. पुर्वणां, २ सां. २ २१ -﻿ २४.
पुस्तकाचे काणयेचो विशय आदल्या करारांतल्या हेर इतिहासीक बरोवपां परीं म्हणगे देवाक विस्वाशी आसलोल्यांक जैत आनी ताच्या उतरार आड वचप्यांक खास्तिचें फर्मण. म्हायादनीक एली-क् सर्वेस्पोराचो संदेश उक्तेपणीं सांगता : "जो कोण म्हाका मान दिता, ताका हांव मानान लेखतलों. आनी जो कोण म्हाका उणाक लेखता, ताका अकमानायतलों. " १ सां. २/३०.
राजशाय स्थापचे आदीं, फुडाऱ्यांचीं मिसळ भावणां ह्या पुस्तकांत नंद केल्यांत. खरो राजा, अरशीं सर्वेस्पर आसलो. पूण पर्जेच्या मागण्याक लागून. सर्वेस्पर परजेक राजा विंचून काडून दिता. तर, देवाचे निती खाला आनी राजाचे पदवे खाला, कशे जियेले, त्यो म्हत्वाच्यो गजाली ह्या पुस्तकांत आसात (२/७-१०) देवाच्या उपदेसां खाला, सगळे परजेक, मागीर तो गिरेस्त जावं व गरीब जावं, एकेच नदरेन पळेवंक जाय आसलो.
राजाशायेचो काळ सुरू जालो त्या विशीमची खबर आनी पोरांपरा वाचूंक मेळता. कराराची आर्क्पेट लुटून हाडली आनी फिलीस्तेवकारांनीं ती आपणाशीं दवरली ती काणी आसा (१सां. ४-६). ही काणी २सां. ६ ह्या अवेस्वरान्त चालू उरता, पूण सामुयेलाची खबर हे काणयेंत करूंक ना. १सां. १-३ ह्या अवेस्वरान्त सामुयेलाच्या भुरग्यापणाची खबर केल्यार जाल्यार १सां. ७ ह्या अवेस्वरान्त, सामुयेल निमाणो फुडारी आनी कोण परीं तो फिलीस्तेवकारांच्या हातांतली सुटका मेळोंवक तयारी करता तें वाचूंक मेळता. राजाशाय स्थापूंक सामुयेलान म्हत्वाची भूमिका केल्या, (१सां. ८ १२).
फिलीस्तेवकारां आड सावलुच्या झुजांची खबर केल्या १सां. १३ आनी १सां. १४. तरी सावलूक नाकारता ती खबर, १ सां. १३/७ब-१५ आनी १सां. १५ ह्या अवेस्वरान्त वाचूंक मेळता. मागीर सामुयेल, दाविदाक राजा माखता. आनी आक्खें इसरायेल दाविदाक राजा म्हण मांदून घेता (२सां. ५/१२).
२सां. ६ हांतुंत आर्क्पेट हाची खबर नव्यना चालू केल्या; २सां. ७ हांतुंत नाथानाचें भाकीत, २सां. ८ हांतुंत संक्षेप केला आनी २सां. ८-२४ ह्या अवेस्वरान्त दाविदान आक्ख्या इसरायेलाचेर कशे तरेन राजवटकी चलयली ताची बारीकसाणें खबर दिल्या. आपलें राज्या विस्तारुंक दुस्माना आड झुजां केलीं तें वर्णिलां. दाविद देवाचेर भावार्थ दवरपी आनी त्याच बराबत आपले परजेक सदांच बरेपण दिवपी म्हण ह्या पुस्तकांत चितारलां. तेच परीं दाविद म्हा- पातक करता आनी नाथान प्रवादयान तें म्हा-पातक दाखोवन दितच दाविद ती शिक्षा भोगूंक तयार जाता.
सामुयेलाचीं पुस्तकां आमकां धर्मिक शिकोवण दितात. संवसारांत देवाचें राज बांदूंक कसल्यो-कसल्यो आडखली येवन येतात तें उगडापें जाता. दाविद ह्या आडखलींचेर जैत व्हरता; त्या आदीं सावलू आनी ताच्या उपरांत आयल्यात तांच्या पातकांक लागून देव देसाचो भस्म करता. जेजू, दाविदाच्या कुळांतलो म्हण जाहिर केला आनी लोक दाविदाचो पुत म्हण ताका नमान करुन तो मेस्सीयास म्हण मांदून घेतात.
पळेयात.
Books_of_Samuel
Books_of_the_Bible
Bible
तियात्रीस्त मोहनां काबराल

तियात्रीस्त मोहनां काबराल ह्या फामाद नावदीक नटयेचें पुराय नांव मोहनां काबराल पुण तांकां मोहनांच म्हुण वळखतात.
तांणी आपली वळख स्वताच घडोवन एक इतिहास रचलो.तियात्राच्या सुरवेच्या काळार बायलो तियात्रांत काम करीनासलीं तेन्नां दादले बायलो जावनतियात्रांतलें बायलांचें उणेंपण पुराय करतालें जसो काळ गेलो तश्यो बायलो तियात्र माचयेर येवन एकदमश्यो गाजल्यो पुण परत दादलेच बायलो जावन काम करपाचो काळ परत येवपाक लागलो तेन्नां तियात्र माचयेर मोहनां देवन आयलें आनी कोंकणी तियात्र माची परत फटल्या परिस्थितींत वळ्ळी ना.मोहना तियात्र माचयेक एक देणें थारता.
तिच्या सुरोबायन तियात्र माचयेक परजळायली.तिणें एक बरी नटी म्हुण प्रधान मंत्री इंदीरा गांधी हांच्या हस्तूकी पुरस्कार फावलो.तांकां सी.आलवारीस हांणी आपल्या "कोरतुब आवयचें" ह्या तियात्रांत काम करपाची संद दिली,ह्या तियात्रांत मोहनांक सोडून सगळें दादलें आसले.त्या पुराय तियात्रांत एकटेच तें बायल मनीस आसलें.हेर ज्यो बायलो आसल्यो ते सगळें दादले आसले जाणी बांयलाचो फक्त भेस घेतिल्लो.ही गजाल सामकी कौतूक करपा सारकी आसा.
मोहना काबराल फक्त नटीच न्हय तर कातारीसय आसलें ताची कातरां आयज पासून ऑल इंडीया रेडीयोचेर गाजली,ताणी खुब फावटी ताणी सी.आलवारीसा वांगडा कातारा गायल्ल्यात,जी H.M.V चेर गाजल्यांत.मोहनांन कोंकणी सिनेमांत नामना जोडली तशीच तांणी हिंदी सिनेमांत काम केल्लयाचो उल्लेख मेळटा जशें "पतमगा","संनसार",आनी 
"इनसानियत".तांकां T.V.च्यो कार्यावळी करपाक बेरूत वचपाक पडले आनी थंय ती "Dance Programmes"हाची नामनेची निर्मातो जाली,तियात्र माचेर मोलादीक वावर करुन तिका ११ सेतेंबराक १९९० ह्या वर्सा मरण आयलें.
पळेयात.
http://www.oldindianphotos.in/2011/04/hindi-movie-actress-mohana-cabral.html
tiatracademy./famous-goan-actress-mohana-cabral
रावण

रावण लंकेचो राजा आनी वाल्मिकी रामायणाचो खलपुरुश. पुलस्त्य ऋषीच्या विश्रवा नांवाच्या पुताचो हो पूत. रामायणांत हाचे आवयचें नांव कैकसी अशें सांगलां. पूण केशिनी आनी पुष्पोत्कटा अशींच तिचीं नांवां मेळटात. आवय वंशाकडल्यान रावण राक्षस आनी बापाय वंशाकडल्यान तो ब्राह्मण आशिल्लो. ताचो बापूय अग्निहोत्री आनी तपसंपन्न आशिल्लो. तरी रावणाक आवय वंळण लागिल्लें. तो त्या काळांत महाबळिश्ट आशिल्लो आनी ताचेकडेन शुरता, हुशारकाय, चिकाटी, निर्भयता आनी स्वाभिमान हे गूण जशे आसले तशें मदांधकाय, दुश्टकाय सारकिल्ले दुर्गूणय आसले. कुंभकर्ण आनी बिभीषण अशें ताका दोन भाव आनी शुर्पणखा ही भयण आशिल्ली. मंदोदरी ही ताची पट्टराणी. इंद्रजित, देवंताक, नरांतक, त्रिशिरस आनी अंतिकाय हे पूत आशिल्ले.
रावणाक धा तोंडां आनी वीस हात आशिल्ल्याचें कांयकडेन वर्णन मेळटा. ताचेवयल्यान ताका दशनान हें नांव पडलां आसुंये. वाल्मिकीन ताका दोन हात आनी दोन तोंड आशिल्ल्याचें सांगलां. तरी वाल्मिकीरामायणांत कांयकडे ताचो दशग्रीव असो उल्लेख आसा. कुबेर हो ताचो सावत्र भाव. ताचेकडेन भरपूर आस्पत आनी पुष्कळ विमान आशिल्लें. एक दीस तो विमानांत बसून बापायाक मेळपाक वता आसताना रावणाचे आवयन ताका पळयलो. तिका मत्सर जालो, तिणें रावणाक कुबेरावरी श्रीमंत जावंक सांगलें. तेन्ना रावणाक गोकर्णाक वचून धा हजार वर्सां तपच्श्रार्या केली. दग एक हजार वर्साच्या निमाणें ब्रह्मादेवान प्रसन्न जावन मनशाकडल्यान तुका मरणाचो भंय ना असो वर दिलो, अशी ताचे संबंदी कथा आसा.
ह्या वरा उपरांत तो आनिकूय बळिश्ट जालो. लंका ही कुबेराची राजधानी आशिल्ली. रावणान आडांगीपणान तिचेर जैत मेळयलें. हाचेभायर ताणें मरुत्त, अनरण्य ह्या आदी जायत्या राजांक हारयले. इंद्र आदी देवांकय ताणें हारयले. पातळाचेर जैत मेळोवपाक गेल्लेकडेन बळीन ताचो पराभव केलो. कार्तवीय अर्जूनान ताका धोणुचे दोरयेन बांदून दवरिल्लो. पुलस्त्याचे सांगणेन ताची सुटका जाली. दंडकारण्यात ताणें साधुरुप घेवन सीतेक उबारुन व्हेली. ताणें सीतेक वश करपाक जायते उपाय केले. पूण सीता ताका वश जाली ना. निमाणें रामाकडे जाल्ल्या झुजांत ताका मरण आयलें.
रामायणांत रावणाच्या गुण दुर्गुणाविशीं म्हायती मेळटा ते प्रमाण तो याचकांक दान दितालो, ताचेर अवलंबून आशिल्ल्यांक पाळोदितालो. तशेंच तो व्हड तत्वज्ञानी आनी धर्म- कर्माच्या आचरणांत अग्रगण्य आशिल्लो. पूण ह्या सगळ्या गुणांचेर मात करपी दुर्गुण ताचेकडेन आशिल्लो. ताकालागून ताचेकडे आशिल्ल्या गिणांचो बऱ्या कामाखातीर उपेग जालो ना. कांय रामायणांत आडवाद म्हणटा तशें रावणाचें उदात्तीकरण करपाचो यत्न जाला आसलो, तरी वाल्मिकीरामायणांत ताका एक खलपुरुश म्हणूनच चड चितरावप जाला. लोक मानसांतय ताची प्रतिमा चड प्रमाणांत घोळटा.
राश्ट्रकूट राजवंश

राश्ट्रकूट राजवंश महाराष्ट्रांत राज्य करपी एक प्राचीन वंश. पयलींच्या काळांत राष्ट्रकूट ह्या नांवाचीं खूबशीं घराणीं भारतांत आशिल्लीं. पयलीं राष्ट्रकूट हें एक अधिकारपद आशिल्लें. राज्याच्या व्हड विभागाक राश्ट्र म्हणटालो. पुर्विल्या तांब्यापट्यांनी राष्ट्रकूटांचो उल्लेख येता. राश्ट्राचो प्रशासक तो राष्ट्रकूट. तांकां राजदानाची म्हायती दिल्ली आसता. कांय काळा उपरांत राष्ट्रकूट प्रबळ जावन तांणी स्वतंत्र राज्यांची स्थापणूक केली. तेखातीर तांचीं कुळां राष्ट्रकूट ह्या नांवान नामनेक पावलीं. अशीं घराणीं लातूर, वेरुळ, सोलापूर, अचलपूर हांगा स्थायिक जाल्लीं.
Nauru

, ओशनिया च्या बेट देश आसा। ताची राजधानी यारेन नगर आसा।
Andorra

Andorra pireniz porvotache dokxinn denvtemvoilem, iuropantlem ek lhan rajio. Vistar 1o 35' te 1o 48' udent ani 42o 26' te 42o 39' ut'tor lok sonkhea 46,000 (1986). Hache ut'tore votten fransche aryezh ani pireniz orienttols prant ani dokxinnek spencho lerida prant asa. Addora la vheli hi hangachi rajdhani.
Bhuimvornnon, hovaman ani vonospot.
Ho dex dongor ani degnnamni bhorla. Mollacho vatthar sap unno. Somudrothorasavn dexachi unchai 900 mi. te 3,000 mi. asa. Hangacho ximiallo khor asta. Gimantoi choddxe kodden hovaman xitoll asta. Vasvel, bhalu, kolo, soso hi monzat; gidam, gorudd adi suknnim zalear ok, okrodd, chesttnott, elivh he rukh hanga sampoddttat.
Itihas ani rajiovevostha.
Xarlomel haka mur lokam add palov dil'lean tannem addorache svotontrotaiek maniotai dili oxem itihaskar mantat. 1278 t frams ani spen hangachea odhikarivorga modim koblat zavn addorachem proxason dogaimchea protinidhim vorvim cholunk laglem. 1976 t hanga poilea rajki pokxachi thaponnuk zali.
Arthik sthiti.
Xetovodd, nustemari he mukhel udieg. Ranantlea rukham posunoi borench utpon'n melltta. Tombakhu, rai, barli him hangachim mukhel pikam. Elivh ani drakxanchem utpadonoi zata. Menddhram-gorvam pospachoi udieg cholta. Poriottonantlean hea dexak borench utpon'n melltta.
Samajik sthiti.
Anddorant ieradari ani soncharonn vevostha sopi oxi na. Frams ani spen hea dexam kodden rosteachea marga voilean ieradari cholta. Punn framsa kodden zoddil'lo rosto tin char mhoineam-khatir borfak lagun bond asta. Spain ani frams hea donui dexanchem cholon hanga cholta.
Hangache lok kettelon vonxache ani sumar 95% romon kethlik asta. Kettelon hi hangachi rajio bhas. Xikxonnachem promann sumar la vheli, les oeskaldex ani oenokemp.
राहू

राहू नवग्रहांतलो आठवो ग्रह. विप्रचित्ती आनी सिंहिका हाचो चलो. भागवताच्या मतान हो कश्यप आनी दून हांचो पूत. ताचो आकार वांटकुळो. राहू आनी केतू मेळून मुळांत एकच मनीस आशिल्लो. देव दामवांनी केल्ल्या समुद्रमंथनांतल्यान अमृत भायर आयलें. मोहीनी रुपांत विष्णून तें अमुत देवाक वाट्टा आसतना राहू देवाचे पंगतीक चोरुन बसलो. सूर्य – चंद्रान ताचें हें कपट उगडकेक हाडलें. विष्णून ताची तकली कापली. तेन्ना धडाचो जालो राहू आनी तकलेचो जालो केतू. त्या दोगांयनी सूर्य- चंद्राविशीं राग धरलो, त्या रागान अजूनय पर्वकाळांत राहू-केतू, सूर्य-चंद्राक गिळूंक पळेतात, अशी तांचे संबंदीं कथा घोळणुकेंत आसा.
वेदांत राहूक स्वार्भानू म्हळां. राहू तमोगुणी आसून नैऋर्त्य दिशेचो स्वामी आसा. ग्रहशांतींत कया निश्र्चित्र ह्या ऋग्वेदांतल्या मंत्रान राहूच्या निमतान दर्भांचे हवन करतात. ग्रहशांतीत होरा ह्या ग्रंथांत ताका चांडाल जातीचो म्हळां. बर्बर देशार ताची सत्ता चलता. हाचें वाहन काळो शींव आसून शिशें हो ताचो धातू, गोमेद हें रत्न आनी तीळ हें धान्य आसा. नीळें वस्त्र आनी कृष्ण फूल ह्यो ताच्यो दानवस्तू आसात.
हो ग्रह आदल्या जल्माच्या कर्माचो बोध करता. ताकालागून ह्या जल्मांत खंयच्या दोशांक लागून मनशांचें खाशेल तरेंचें सुख ना जातलें हे संबंदींचें विवेचन बृहत्पाराशरी होरा ह्या ग्रंथांत केल्लें आसा. गो ग्रह अनिश्ट सुवातेर पडल्यार पिशाचबाधा जाता अशें सर्वार्थचिंतामणींत म्हळां. आंग्ल जोतिशी विल्यम लिला हाच्या मतान राहू हो पुरुशप्रकृत्तीचो आसून तो गुरु – शुक्राच्या स्वभावधर्माचो आनी भाग्यवृध्दी करपी आसा. तो गुरु- शुक्रावरी शुभ्र फलदायी आसा. हो जेन्ना हेर अशुभ ग्रहांवांगडा आसता तेन्नातो ताचें अशुभ धर्म उणें करता. जेन्ना तो शुभ ग्रहान युक्त आसता तेन्ना ताच्या शुभ धर्माची वाड करता.
अस्तंत ज्योतिशग्रंथांत राहू- केतूक सर्पाकार मानिल्ले आसात. बृत्पाराशरीत वृषभ राशी ही ताची उच्च रास आनी कन्या ही स्वगृह रास सांगील्लीं आसा. भोंवडेचो वेळ, सोरोप, रात, द्दूत, यश. प्रतिश्ठा, छत्रचामरादी राजयोग हांचो राहू कारक आसा.
खरें म्हळ्यार राहू आनी केतू हे दोगय हेर ग्रहांवरी दिसपी ग्रह नात. ते दोगय म्हळ्यार दोन संपात बिंदू. ज्या वाटकुळां मार्गान धर्तरे भोंवतणी चंद्र फिरता तो मार्ग आनी ज्या मार्गान धर्तरी सुर्याभोंवतणी फिरता तो मार्ग हे दोन मार्ग अवकाशांत एकामेकांक ज्या दोन वेगवेगळ्या जाग्यांर छेदतात तातूंतल्या एका छेदन बिंदूंक राहू आनी दुसऱ्या छेदन बिंदूक केतू म्हणटात. ह्या दोनय छेदन बिंदूंक गती आसा. देखून फलजोतिशांनी ताका स्वतंत्र ग्रह मानून तांची सुवात एकामेकांमुखार म्हळ्यार 180 अंशार कल्पिल्ली आसा. मेषादी राशींत ते फुडें फुडें वचनासतना फाटीं फाटीं येत आसता. सुर्याभोंवतणी एक प्रदक्षिणा करपाक 18 वर्सां लागता.
दोसाद आनी धनगर हे राहूक देव मानून ताका भजतात.
राहूविशीं लंकेत लोककथा आसा ती अशी विष्णुक जेन्ना धर्तरी मिर्माण करपाची आशिल्ली तेन्ना तो राहूकडे विचाराखातीर गेलो. राहून ताका कमळाचें बीं दिलें. विष्णुन तें दर्यांत रोयलें. ताचेपसून कमळ तयार जालें. ताच्या देंठाक धरुन राहू दर्याच्या तळाक गेलो आनी थंयच्यान चिमटीभर माती घेवन वयर आयलो. तिचीच फुडें धर्तरी जाली.
Vatican City

, ho zauvn asa ek Eropantlo des. Tachi rajdhani Vatican City zauvn asa. To zauvn asa jogotantlo sorv lahn des.
रमेश भगवंत वेळुस्कार

रमेश भगवंत वेळुस्कार हांचो जल्म "१० नोव्हेंबर १९४७" वर्सा जालो।तें एक फामाद कोंकणी साहित्यीक।कोंकणी साहित्य मळार तांणी आपलें खाशलें अशें योगदान दिला.
Kiribati

, ओशनिया च्या बेट देश आसा। ताची राजधानी तारावा नगर आसा।
जुदीत आचें पुस्तक

जुदीत आचें पुस्तक.
Book of Judith
ह्या पुस्तकांत सर्वेस्पोराची वेंचून काडलली पर्जा, दुस्मानाचेर जैत मेळयता ती खबर सांगल्या. हें जैत मेळोंवक एके अस्तरेचो हात आसा. ह्या ल्हान अश्या जुदेव राष्ट्राचेर, हॉलफेर्नेसाची पदवेदार
फौज हल्लो करता. तांचो हावेस म्हळ्यार आक्खो संवसार नॅबूकादनेजजाराच्या पायां-शीं दवरूंक आनी सगळ्या दुसऱ्या धर्मांचो भस्म करुन नॅबूकादनेजजाराक देव कसो करप आसलो. बेथुलियाक वेढो घालून जुदेवांक भितर दवरतात. उदकाची पुर्वण बंद करतात आनी ते आपणांक दुस्मानाचे स्वादीं करूंक तयार जातात. अश्या वेलार जुदीत नांवांची तरणे पिरायेची सोबित-सुंदर रुपाची, देव भिरांतीन जियेतली आनी हुशार विव्दा येता. ती आपल्याच लोकांचो आत्मविस्वास जिखून घेता आनी त्या उपरांत आससिरियेचे फौजेक-उय आपले वाटेन हाडता. शारांतल्या व्हडल्या-व्हडल्या मनशांक देवाचेर भावार्थ ना म्हण ती तांकां उजरावून काडता. मागीर ती मागणें करता आनी विव्देपणांची आंगवस्त्रां माडून, सणी-सुताचीं आंगवस्त्रां भेसता आनी हॉलफेर्नेसाक मेळूंक वेता. ताका ती सामको भुलयता. आनी, ती सरो पियेवन सुस्त न्हिदलल्या हॉलफेर्नेसाची तकली कातरता. हें पळेवन, आससिरियेकार भियेवन धांवूंक लागतात आनी जुदेव लोक तंबू थंयच सांडून वेतात. लोक जुदिताची वाखाण्णी करतात आनी जेरुसाल्याक वचून देवाक धिनवासतात.
जुदिताचें पुस्तक, इतिहास आनी बुगल जबर-शें मनांत दवरिना-अशें दिसता. ह्या पुस्तकांत आमकां मेळता कि नॅबूकादनेजजार निनेवेह-च्या व्हडल्या शारांत आससिरिये वयर राजवट चलयतालो म्हण. पूण खरें म्हळ्यार नॅबूकादनेजजार राजा बाबिलनये वयर राजवट चलयतालो. आनी नाबोपोलाससार ताच्या बापायन निनेवेह शाराचो भस्म केलोलो. अशें आसतानांय सिरूस राजा खाल पर्देसांत थावन परतून आयलोली खबर घडोन आयल्या कशी दाखयल्या पळे जुद. ४/३; ५/१९. त्या भायर जरूय हॉलफेर्नेस आनी बागास हीं पॅर्स्येचीं नांवां, तरूय ग्रीक चालीरितींची खबर केल्ली मेलता. पळे जुद ३/७-८; १५/१३. इतलेंच न्हय, 
हॉलफेर्नेसाचे फौजेन धरलली वात बुगल-आ परमाणें कशीच जावंक जायना. हें सगळें आमकां दाखयता कि पुस्तकाचो बरयणार आमका इतिहास व बुगल शिकोंवक सोदीना. पुस्तकाचो संदेश जाणो जावंक आनी तांतली शिकोवण आमकां काडून घेवंक, हें जावन आसा आमकां चड गर्जेचें.
पळेइयात.
Book_of_Judith
Books_of_the_Bible
Bible
भाऊ दाजी लाड

भाऊ दाजी लाडएक प्राचविघा पंडित,समाजसेवक आनी वैजकी जाणकार म्हणून ते फामाद आसलें
जल्म.
रामकृण्ण विठ्ठल लाड हांचो जल्म 1822 वर्सा मांदर्यां जालो.एक प्राचविघा पंडित,समाजसेवक आनी वैजकी जाणकार म्हणून ते फामाद आसलें.जरी तांचे जल्मनांव रामकृण्ण अंशे आसलें तरी,इश्टां मंदी तांकां भाऊ ह्या नांवान पाचारताले आनी तांच्या बापायक दाजी म्हणटाले.ताका लागुन फुडें ताचें भाऊ दाजी हेंच नांव रुढ जालें.वेवसाया निमतान लाड घराणें मुबय गेलें.
शिक्षण.
भाऊचें मुळावें शिक्षण नारायणशास्त्री पुराणिक हांचे मराठी शाळेंत जालें मागीर तांणी एल्फिन्स्टन विघालय आनी कॉलेजींतल्यान उच्च शिक्षण घेतलें.तशेंच तांणी संस्कृताचोय अभ्यास केलो.फुडें तांची एल्फिन्स्टन विघालयांत शिक्षण म्हणून नेमणूक जाली.ह्याच अदमासाक तांचें पार्वतीबाय वांगडा लग्न जालें.भाऊन कच्छ,काठेवाडा ह्या गुजराताच्या विभागांतल्या बालकन्या हत्येचे प्रथेचे इंग्लीश आनी गुजराती अशा दोनूय भांशानी एक निबंध बरयलो तांच्या
पुरस्कार.
संग्रह ह्या निबधांक 600 रुपयांचो पुरस्कार मेळ्ळो आनी तांचे चिकित्यक अभ्यासू संशोधनवृत्तीकय चालना मेळ्ळी.उपरांत ताणें ग्रांट मॅडिकल कॉलेजीची फॅरिश शिश्यवृत्ती मेळयली आनी वैजकशास्त्रांत पदवी घेतली.कुश्टरोगाचेर तांणी खश्ठ नांवाचे वनस्पतीच्या बियां पसून तयार केल्लें एक देशी वखद सोदून काडलों.बायलाक शिक्षण दिवपी स्टुडंट्स लिटररी अँड सायंटिफीक सोसायटी ह्या संस्थेचे ते पयले भारतीय अध्यक्ष जालो.बायलांक शिक्षण मेळचें म्हणून तांणी आपले पयशे खर्च केले.विधवांच्या लग्नांचे चळवळीकय तांणे फाटबळ दिलें.लोहार चाळींतले कन्याशाळेक तांणी अर्थीक आदार दिलो,देखून ते शाळेत भाऊ दाजी गर्ल्स स्कूल हे नांव दिलें.भाऊन भारतभर भोंवडी करुन हस्तलिखितां,शिलालेखांचे ठशे,दुर्मी चित्र,नाणी,ताम्रपट,शस्त्रां,बी सारकिल्या वस्तूंचो केलो
सौ. मीना सु . काकोडकर

कांदबरीची वळख.
1) वास्तू कांदबरी सौ . मीना सु काकोडकार 
दिसपट्टे जिणेंतल्या घडणुको आनी मनांतल्यो भावना ल्हवपीक उतरांनी चितारपी मीनाबायची लिखणी, हे कादंबरींतय वाचप्याक एका वेगळ्याच वातावरणांत व्हरता, फाटल्या यादींनी घुसपायता.
एके वास्तूंत व्हड जावपी हातुंतल्यो पिळग्यो, तांकां एकामेकां वांगडा बांदपी नात्यांचो रस्मी दोर, अदिं मदिं ताका पडपी पीळ, हें सहलें हे कादंबरींत जितें – जिवें जालांच, पूण तेच वांगडा जे वास्तून तांकां सगल्यांक आपलें वेंगेंत घेतलां, तीय बी हातूंत सामकी जिवी जाल्या, दर एके पिळगे वांगडा व्हड जायत रावल्या आनी हेंच हे कादंबरीचें आगळें वेगळें खाशेलपण.
2) सपनफुलां
साहित्य अकादमी पुरस्कार, दिल्ली 1991 डॉ. टी. ए. एस. पै फाऊंडेशन.
काणकोणचें पाळोळें एक सुपुल्लो सोबीत गांव हांगा सैमान आपली देण दितना कांयच हातचें राखून दवरूंक ना. हांगचे निळो दर्या उचांबळ जावन लहारांचे धुंद तांडव नाचूंक जाणा, तसोच ल्हवपीक जावन फेसांची फुलां फुलयत देगेक वेंगेवंक जाणा. हांगचे काजू-चुन्नानीं चंवरिल्ले दोंगर, पाचवींचार शेतां, घुंगरां वाजयत व्हांवपी व्हाळ, सांवरीच्या कापसावरवी धव्योफुल्ल बळारी, आमट-गोड काण्णां, वारया-तालार धोलपी माड...सगलेंच कशें मनभुलोवणें...ह्या अशा सोबीत गांवचे बेंगेंत हाव जल्मलें, हें म्हजें भाग्य साहित्याच्या मळार पावली मारूंक म्हाका शिकयलें तें हांगाच्याच सैमान.
‘कथाकार’ आनी ‘निबंधकार’ अशी मीनाबायची जशी वळख आसा, तेच बरोबर तिची ‘बालसाहित्यकार’ आनी ‘नाटकार’ म्हणूनय वळख आसा. एक बरी ‘नाट्यकलाकार’ म्हण तिका वळखतात.
केंद्रीय साहित्य अकादमी पुरस्कार, कथा पुरस्कार, कला अकादमी साहित्य पुरस्कार अशे तरेच्या जायत्या प्रतिश्टेच्या पुरस्कारांनी भोवमानीत जाल्ले हे लेखिकेन आमच्या ह्या ल्हानशा प्रकाशन संस्थेक आपलें पुस्तक उजवाडावपाची संद दिवन, एकेतरेन आमच्या प्रकाशनाक व्हडपण दिल्लें आसा.
29 एप्रील ते 1 मे 2011ह्या दिसांनी सदाशीवगड-कारवार वाठारांत संपन्न जावपी विसाव्या अखिल भारतीय साहित्य संमेलनाची अध्यक्ष जावपाचो भोवमानाचो पाट मिनाबायक फावो जाल्लो आसा. कथेटच्या मळार जे नवे लेखक आनी लेखिका फुडें आयल्यो तातूंत भितर एक लेखिका, जिणें आपले खाशेले शैलीन नांव जोडलें, ती म्हळयार मीना काकोडकार.
मीनाबायचें पयलें बरप आमी वाचलें तें म्हळयार तांचो पाळोळ्या वशींचो ललित लेख ‘रानफूल’. ‘दोंगर चंवल्ला’, ‘सुकण्या पिला रे ’- खूब गाजल्यो, उपरान् ताचे दोंन कथासंग्रह आयले. 
ह्या ताच्या कथासंग्रहाक साहित्य अकादेमी पुरस्कार फावो जालो.
आता ताचो ‘आमी’ हो नवो कथासंग्रह भायर सरता. ह्या संग्रहांत बारा कथा आसात.
बदलत्या काळावांगडा नाका जाल्ल्या प्रथांच्यो बेडयो तोडून उडोवंक जाय हे नकसूद उतरांनी दाखोवन दिवपी ‘कुंकुमार्चन’ आनी ‘आपले-परकी’ ह्या दोन सुंदर कथा.
संदर्भ.
मीना काकोडकर-वास्तू, आमी, सपनफुला साहित्य अकादमी पुरस्कार,दिल्ली 1991 डॉ.टी.ए.एस.पै फाऊंडेशन ,मित्र समाज प्रकाशन 2013.
रघुवंश

रघुवंश एक महाकाव्य. महाकवी कालिदास हाचो कर्तो. ह्या काव्याच्या उपलब्ध प्रतींनी १९ सर्ग आसून, ताची श्लोकसंख्या १५६९ इतली आसा. हातूंत दिलीपापसून अग्निवर्णामेरेन अठ्ठावीस राजांच्यो कथा आसात. ह्या सगळ्या राजांभितर रघू हो खूब दानशूर आनी प्रजेचें हीत पळोवपी असो राजा जावन गेलो. तेखातीर ह्या महाकाव्याक कालिदासान रघुवंश अशें नांव दिलें.
हें महाकाव्य सगळ्या महाकाव्यवाङ्मयांत पयल्या पावंडयाचें आसा. ते सादें, सरळ आनी प्रासादिक भाशेंत बरयल्लें आशिल्ल्यान सगळ्या थरांवेल्यांक तें खूब प्रिय जालें.
रघुवंश म्हळ्यार श्रुतिस्मृतिपुराणोक्त आर्यधर्माचो काव्यमय आविश्कार. मनशाक आशिल्लीं तीन रिणां, ताचे सोळा संस्कार, चार पुरूशार्थ, वर्णश्रमवेवस्था, श्रौत याग, तप, व्रत, त्याग आनी भोग ह्यो सगळ्यो गजाली, कवीन काव्यांतल्या खूबशा राजांच्या आचारणांतल्यान अभिव्यक्त केल्यात.
सूर्यप्रभव वंशाचो काव्येतिहास सांगपी कालिदासाच्या ह्या महाकाव्याची कथा मांडल्या ती अशी-इक्ष्वकुवंशांत उत्पन्न जाल्लो राजा दिलीप हाणें वसिष्ठाक आपल्या निपुत्रीकपणाचें कारण विचारलें. तेन्ना स्वर्गांतली कामधेनू सुरभी हिचो अपमान केल्लेखातीर दिलीप राजाक भुरगें जावंक ना. तशेंच कामधेनूचे खयंचेय संततीची सेवा केल्यार हो शाप ना जावन ताका पूत जावं येता अशें वसिष्ठान सांगतकच दिलीप आनी ताची बायल सुदक्षिणा हांणी कामधेनूची धूव नंदिनी हिची सेवा केली आनी उपरांत तांकां पुत्रप्राप्ती जाली(सर्ग १,२); दिलीपाचो पूत रघूचें भुरगेपण, ताचो राज्याभिशेक, दिग्विजय आनी सर्वमेध(सर्ग ३ ते सर्ग ५); रघूचो पूत अज आनी भोजाची धूव इंदुमती हांचें स्वयंवर, रघुचो पूत दशरथाचो जल्म, आकाशयात्रेंत नारदाचे विणेवयली पुश्पमाळ इंदुमतीच्या काळजाचेर पडिल्ल्यान इंदुमतीचें मरण, तेखातीर अजाचो आकांत आनी आत्महत्या(सर्ग ५ ते सर्ग ८); श्रावणाचे हत्येक लागून दशरथाक शाप(सर्ग ९); रामायणाची कथा(सर्ग १०-१५); कुशाक राज्यलक्ष्मीचें सपनांत दर्शन, अयोध्येची पुनःस्थापना आनी कुशाचो राज्यकारभार(सर्ग १६); कुशाचो वंशज आनी फुडल्या २१ राजांचो राजवट, म्हळ्यार कुशाचो पूत अतिथीचो राज्यभिशेक, ताचो पूत निषध उपरांत नल, नभस, पुंडरीक, क्षेमधन्वा, देवानीक, अहीनगू, पारियात्र, शिल, उन्नाभ, वज्रनाभ, शंखण, व्युषिताश्र्व, विश्र्वसह, हिरण्यनाभ, कौशल्य, ब्रहिष्ठ, पुत्र, पुष्प आनी धरूवसंधी अशी वंशावळ चलत आयली. धरुवसंधी शिकार करतना मेलो.
उपरांत मंत्रिमंडळान ताचो पूत सुदर्शना हाचो राज्यभिशेक केलो. सुदर्शनाच्या पुतांभितर अग्निवर्णाचो राज्यभिशेक जालो. अग्निवर्णाच्या मरणावेळार ताची एक राणी गुरवार आशिल्ली. तिकाच मंत्र्यांनी गादयेर बसयली आनी सगळे जाण आपलो नवो राजा केन्ना जल्माक येतलो हाची वाट पळयत रावले(सर्ग १९). अशेतरेन रघुवंशाच्या १९ व्या सर्गाची अखेर अकस्मात आनी शोकांतिकेन जाली.
रघुवंशाचेर ३३ टिका जाल्यात. हाचेवयल्यान ह्या काव्याची विद्वन्मान्यता कळटा. म.म.मिराशी हाणें आपल्या कालिदास ह्या ग्रंथाच्या रघुवंश ह्या प्रकरणाचो समारोप केला तो असो-कवीची भास मोवाळ आनी प्रसादयुक्त आसून, उपमा, उत्प्रेक्षा, अर्थान्तरन्यास, ह्या अर्थालंकारांनी ते भाशेक नटयलां. कालिदासाचो शब्दालंकरांचेर खंयच चडसो भर दिसना. पूण अलंकारांचो वा वर्णनाचो अतिरेक टाळपाखातीर खूब जतनाय घेतल्या. सगळेकडे वाच्यार्थापरस व्यंग्यार्थाचेरच भर दिला आनी वृत्तांचो यथार्थ उपेग केला.
El Salvador

, उत्तर अमेरिकेंतलो देस आसा। ताची राजधानी सण साल्वाडोर नगर आसा।
लिबिया लोबो सरदेसाय

'लिबिया लोबो सरदेसाई' ही सुटके झुजारी आशिल्ली.
जल्म आनी शिक्षण.
लिबिया लोबो सरदेसाई हांचो जल्म 25 मे 1925 दिसा पर्वरी, बर्दस हांगा जालो. ताचें मुळावें शिक्षण गोंयांत तर फुडले सगळें शिक्षण मुंबयत जाला. तांणी बि.ए., एल.एल.बी. मेरेन पदवी जोडल्या.
वावर.
मुंबय तांचें घर क्रॉफड मार्केटा कडेन आशिल्ले. तांचें शिक्षण भायखळ्याच्या कॉलेजींतल्यान जलां. तो काळ भारताच्या परिवर्तनाचो काळ आशिल्लो. म. गांधी, पं. नेहरु, लोकमान्य टिळक, आंबेडकर आनी क्रांतीकाराक ह्या सगळ्यांच्या विचारांचो जबरदस्त प्रबाव जनतेचेर आशिल्लो.
ब्रिटिश राजसत्तेक धांवडावन घालचे खातीर छोडो भारत, दांडीयात्रा, बंद सत्याग्रह, उपास, चरख्याचेर सूत काडप, क्रातिकाराचे बलिदान, अशे तरचें नवें पर्व भारतांत निर्माण जाल्लें. क्रॉफड मार्केट परिसर हो बाल्लेकिल्लो आशिल्लो.
लिबियांचो एल.एल.बी चो अभ्यास चालू आशिल्लो त्यावेळार तांच्या दोळ्यां मुखारुच ह्यो घडणुको चालु आशिल्ल्यो. आपसूकच तांच्यां मनात गुलामगिरी बद्दल चिड निर्माण जाली. मुळचि बंडखोर वृत्ती, तांकां ओगी रावपाक दिना जाल्ली. कायद्याचो अभ्यास पुराय करतां करतांच त्यो ‘गोंय यूथ लिगाच्यो’ सेक्रेटरी जाल्यो. 1948 ते 1950 मेरेन त्यो ‘गोंय यूथ’ लिगाच्यो सेक्रेटरी आशिल्ल्यो.
1942 सुरू जाल्ल्या चळवळीचें धगधगतें रूप तांणी लागीच्यान पळयल्लें. खिणांखिणांक जावपी लाठीमार, आर्मंच्या गुळ्यांचे आवाज, जखमी सुटके झुजाऱ्याच्यो अँम्बुलन्सी तांच्या हुजीर धावताल्यो. मुळांतच धाडसी लिबियांचें मन अत्याचारांच्या विरूध्द पेटून उठूठालें. सुरवेक तांणी ऑल इंडिया रेडियोचेर नोकरी धरली.
गोंयकारां मदीं जागृताय जावची खातीर तांणी एका ट्रान्समीटराची थापणूक केली. सोडवणेचो आवाज ह्या नांवाचें लिपचोरयां रेडियो केंद्र, रानांत सुरू केलें. वेळचे वेळार ताज्यो घडणुको, बातम्यो गोंयकारां मदीं पावोवपाचें जोखमीचें काम लिबीया आपल्या खडेगांठ आवाजान करताल्यो. पुर्तुगेजांनी जमिन वयल्यो शिमो बंद केल्ल्यो पूण लिबीयांच्या आवाजाक ते बांद घालूक शकले नात.
सुरवातीक हें गुप्त केंन्द्र कँसरलाँकाक आसलें. मागीर तें बेळगांवा हालवोचें पडलें. वामन सरदेसाय आनी लिबीया लोबो हीं केंन्द्र चलयतालीं. पुर्तुगेजांच्या गुलामगिरींतल्यान मेकळें जाय मेंरेन चलयलें.
तांणी आपणाक पुराय तरेन समाजीक कार्याक व्हंवून घेत्तील्लें. राज्य पातळी वेल्या गिरायक समिती, गिरायक सल्लागार समिती, संघ प्रदेशांतली बंदखणीची पळोवणी, कांय सुचोवण्यो करपी समिती नेमिल्ली तांची त्यो वांगडी आसल्यो. त्या शिवाय अखिल भारतीय महिला परिषद (गोंय फांटो), गिरायक मार्गदर्शन संस्था (गोंय फांटो), हांच्योय त्यो अध्यक्ष आसल्यो.
Kristanvponn

Kristanvponn zaun asa ek "monotheistic" dhorm, mhonnge ekuch devan visvas thevpi, ani ho dhorm Jezu Kristache jivitacher adarlelem asa. Kristanvponn sonvsaracho soglleantlo vhoddlo dhorm zache 2.4 billion vangddi asat, zanka Kristanv mhonntat. Kristanv mantat ki Jezu zaun asa Devacho Put, akho deivik ani akho munis, ani to soglea monxeancho sodvonndar mhonn, zachem vixim pornem koraran boroilelem aslem.
Kristanv mantat ki Jezun koxtt sosle, to melo, taka nikipilo, ani to mornantlo punorjivont zalo, techer aplea patkanche bhogsonne mellche pasot visvas thevteleank sasnachem jivit diunche khatir.
Kristanvponnache tin vhoddle fantte zaun asat Katolik firgoz, Orthodox firgoz, ani Protestant. Katolik ani Orthodox firgoz 11ve xekdeant vegle zalet, Protestant 16ve xekdean ostitvant ailem.
Polleiat.
Christianity
गुरुदास उपेंद्र पै रायकर

गुरुदास उपेंद्र पै रायकर(जल्म - 17 जानेवारी 1928, पणजी) सुटकेझुजारी. ताणें पुर्तुगेज आनी इंग्लिशींतल्यान मॅट्रिक मेरेन तशेंच हिंदी कोविदचें शिक्षण घेतलें. गोवा विडी कामगार संघटना स्थापन करपांत ताचो हातभार आशिल्लो. 1945 त तो गोवा विध्यार्थी संघाचो वांगडी आशिल्लो. 1946 वर्सा सावन तो नॅशनल काँग्रेस गोवा संघटनेचो वांगडी जालो. पणजे आशिल्लें घरय ताणें हे संघटनेच्या कार्यालयाक दिल्लें. हे संघटनेच्या पणजेच्या वावुरप्यांक जेवण, रावपाची वेवस्था तशेंच हेर मदत दिवपाची जबाबदारी ताचेर आशिल्ली.
Vaddtea Biachi Vopar

Voparincho hetu.
Tednam xisamnim lagim sorun Taka vicharlem: “Voparimnim tanchê kodde kiteak uloitai?” Tannem portipall kelo: “Kiteak Sorginchea Rajeache gutt vollkhunchem dennem tumkam dil’lem asa; tankam herank na. Asa tankam Dev anink-ui ditolo ani tanchem map bhoron òt’tolem; punn na tankam, asa tem porian tanchê koddlem Dev kaddun ghetolo. Dekhun Hanv voparimnim tanchê kodde uloitam, kiteak polleun-ui tankam disona, ani aikun-ui tankam aikona ani somzo-i na.
Izaiasan oxem adinch sanglolem tem tanchê sovem pallon ieta:
‘Aikun-aikun tumkam kãi, somzochem na; polleun-polleun tumkam kãi dischem na. Kiteak hea lokachem kalliz zodd-nibor zalam, tanche kan bhere zaleat, tanche dolle dhamplole asat; na tôr dolleamnim tankam disunk lagtolem, kanamnim tankam sarkem aikunk melltolem, monan tankam somzotolem, ani, tim Mhojê-xim portun ieun, Hanv tankam borim korin .’
Vaddtea Biachi vopar.
Povitr Pustok ː Mark 4 ː 26-29
26 Anink-ui Tannem mhollem: Devachem Raj oxem: êk monis aplea xetant bim vompta;
27 rat ani dis, to nhidlolo asum vô zago asum, bim kirlota ani vaddta; hem koxem tem to kãich nokllo.
28 Zomin apnna osttongim foll dita, poilim palo, magir konnos ani xekim konnsant gulgulit gotto.
29 Ani xet piktôch, luvnni pavli mhonnun rokddoch to villo laita.
“Voparimnim uloitolom, sonvsar rochloleak gupit asloleô vostu ukteô kortolom”, hem provadiachem utor oxem khorem zalem. (Matev 13:35)
वपारिंचो हेतू.
तेदनां शिसांनीं लागीं सरून ताका विचारलें: “वपारिंनीं तांचê कडे कित्याक उलयताय?” ताणें पर्तिपाळ केलो: “कित्याक सर्गिंच्या राज्याचे गूट वळखुंचें देणें तुंकां दिल्लें आसा; तांकां हेरांक ना. आसा तांकां देव आनिंक-ऊय दितलो आनी तांचें माप भरन òत्तलें; पूण ना तांकां, आसा तें परियान तांचê कडलें देव काडून घेतलो. देखून हांव वपारिंनीं तांचê कडे उलयतां, कित्याक पळेवन-ऊय तांकां दिसना, आनी आयकून-ऊय तांकां आयकना आनी संजोय ना.
इजाय्ासान अशें आदिंच सांगललें तें तांचê सवें पाळन येता:
‘आयकून-आयकून तुंकां कांय, संजचें ना; पळेवन-पळेवन तुंकां कांय दिसचें ना. कित्याक ह्या लकाचें काळीज जड-निबर जालां, तांचे कान भेरे जाल्यात, तांचे दळे धांपलले आसात; ना तोर दळ्यांनीं तांकां दिसुंक लाग्तलें, कानांनीं तांकां सार्कें आयकुंक मेळतलें, मनान तांकां संजतलें, आनी, तीं म्हजê-शीं पर्तून येवन, हांव तांकां बरीं करीन .'
वाडत्या बियाची वपार.
पवित्र पुसतक ː मार्क ४ ː २६-२९
२६ आनिंक-ऊय ताणें म्हळें: देवाचें राज अशें: êक मनीस आपल्या शेतांत बीं वंप्ता;
२७ रात आनी दीस, तो न्हिदललो आसूं वो जागो आसूं, बीं किरलता आनी वाडता; हें कशें तें तो कांयच नकळो.
२८ जमीन आपणा असटंगीं फळ दिता, पयलीं पालो, मागीर कणस आनी शेकीं कणसांत गुल्गुलीत गटो.
२९ आनी शेत पिक्तोच, लुवणी पावली म्हणून रकडच तो विळो लायता.
“वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं”, हें प्रवादियाचें उतर अशें खरें जालें. (मातेव १३:३५)
Polleiat Niall.
The Seed Growing Secretly, Commentary &amp; Meditation